»Ragtime« er en kort beretning om en ung mand, der drikker en kop te, hører radio og tænker lidt over sit liv. Er han ensom, har han problemer? Et anfald af Weltschmerz? I hvert fald må han gøre noget radikalt for at opnå følelsen af at være til stede. Søren Martinsen har i mange af sine arbejder udtrykt sig omkring den enkeltes forhold til den store socialitet. Selv skriver han i en kort kommentar til denne video: "Hvad er der galt med mig? A) Jeg er syg og må forsøge at helbrede mig selv. B) Jeg er en flage skæl på en sort skjorte."